AJAKOHAST OTSE TAEVAST
Vaatate saadet "Ajakohast otse taevast"
ja seda otse Soome südamest - Turu linna turult.
Turu linn on ju kunagi olnud Soome pealinn.
On tõesti ja ehk saab selleks kunagi jälle.
Kuid mitte see pole meie tänase saate teema.
Täna tahame rääkida kristlaste ühtsusest
ja meil on hea meel sõprade üle, kes on täna ühes meiega.
Jutlustaja ja pastor Niilo Mäenpää - tere tulemast!
Kuidas sul läheb? - Täna läheb juba hästi.
Pikk ja raske operatsioon on selja taga ja nüüd on kõik hästi.
Tänu Kõigeväelisele Jumalale ja väelisele meditsiinile.
Eks ole ju arstiteaduski Jumalast. - Just nimelt.
Lisaks sellele on meil teine külaline: Sarah Tiainen.
Turu rootsikeelse Metodisti Kiriku pastor.
Tere tulemast! - Aitäh! - Kuidas sul läheb?
Üsna hästi! Päike ju paistab ja ilm on soe, nii et kõik on hästi.
Just! Täna me siis ajame veidi juttu ja palvetame üheskoos.
Loodetavasti olete teiegi end mugavalt sisse seadnud.
Meie napsame siit mööda minnes ka mõne maasika...
Keegi on need küll valele poole pannud,
nii et eks näis, kuidas see meil õnnestub?
Kuid sööja käsi on pikk, nii et...
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda,
et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik TV7 kaudu meid toetada.
Swedbank 221048388411 SEB 10220109461019
Nii et Jumal õnnistagu sind sinu abi ja toe eest.
Aitäh sulle! Ole õnnistatud!
Tahaksin alustada Johannese evangeeliumi 17. ptk-ga,
kus Jeesus, meie suur eeskuju, palvetab.
Jeesus üldse palvetas palju ja nii efektiivselt,
et Ta jüngrid palusid Teda õpetama neidki paluma,
kuna nad nägid, et Tal oli midagi, mida neil ei olnud.
Kuid Jeesus palub siin ja osa Tema palvest on prohvetlik;
sügavam kui see, mis silmaga nähtav.
Ta palub oma jüngrite pärast,
et nad tuleks siin maailmas omadega toime.
Ja siis Ta ütleb midagi üsnagi üllatavat:
"Isa, ma ei palu, et Sa võtaksid nad ära maailmast,
vaid et Sa annaks neile jõudu püsida selles maailmas."
Ja me võime isekeskis mõelda: "No Jeesus, see palve läks veidi nihu,
sest Sa oleks pidanud paluma, et Ta võtaks meid maailmast ära."
Kuid Tema palus, et neid ei võetaks ära, sest Jeesus vajab kõiki siin.
"Aga ma ei palu üksnes nende eest, vaid ka nende eest,
kes nende sõna läbi hakkavad minusse uskuma,
et kõik oleksid üks,
nii nagu sina, Isa, minus ja mina sinus,
et nemadki oleksid meis,
et maailm usuks, et sina oled minu läkitanud."
Usud sa, Niilo, et Jeesuse palve sai vastatud?
Usun küll.
Sest juba Jeesuse päevil kogeti seda ühtsust,
kuid tänapäeval kogetakse seda veelgi enam.
Jeesus vastab palvetele ja teeb seda võimsalt.
Sa oled olnud usklik juba aastakümneid.
Oled sa selle aja jooksul näinud mingeid muutusi
kristlaste ühtsusega seoses?
No need muutused on vägagi suured.
Mina kasvasin üles Jyväskylä kandis ja seal oli kristlaste ühtsus tugev.
Kuid siin Turu linnas näiteks on see ühendus olnud palju väiksem.
Kuigi viimaste aastate jooksul on see oluliselt kasvanud.
Igal ühel on küll oma vaimulik kodu,
kuid see ühtsus on tulnud siiski esile,
olles tugevam kui eales varem.
Unustasin enne mainida,
et Niilo pole mitte Elu Sõna liikumisest,
vaid olnud aastaid baptisti koguduses ja seejärel
olnud kaasas ka nelipühi liikumises.
Kuid hetkel oled ametlikult pensionär?
Just! Täiskohaga!
Kuid Sarah, vasta palun samale küsimusele.
Kas sinu meelest on kristlaste ühtsuses toimunud muudatusi?
See on hea küsimus.
Ma olen veel nii noor selles ametis,
kuid teatud viisil on mu enda ühtsus teiste kristlastega küll kasvanud.
Tean omast käest, kui veel noor olin
ja luteri kirikusse kuulusin,
mis muide on ju ka väike märk ühtsusest!
Kuid meil oli seal kaks rootsikeelset kogudust
ja mingi hetk nende tegevused ja just noortetööd liideti.
Ja ma olin alati mõelnud, et miks ka mitte?
Et miks juba varem seda koostööd ei tehtud?
Samas olen tänulik selle ühtsuse eest,
mida olen kogenud siin Turus.
See on inimeste poolt üsna levinud küsimus:
"Miks on nii palju erinevaid usulahke või lohke?"
Ja pastorina peab lausa mõtlema, mida vastata.
Mida sa vastaksid, Niilo?
No ma ütleks, et meil inimestenagi on ju igal ühel oma kodu.
Me armastame oma kodu ja pereliikmeid.
Nii on ka vaimses mõttes meil omad kodud,
kuid see ei vähenda meie omavahelist ühtsust.
See on kogetav usklikele ehk neile, kes on Vaimust sündinud.
Seda ei saa esile kutsuda, vaid sa lihtsalt koged seda.
Või kui mõelda Pia, Hakani ja minu peale.
Oleme aastakümneid kogenud suurt ühtsust üksteisega
ja mida enam me koos toimetame, seda enam me ühtsus kasvab.
Ja seetõttu julgen ka eetri kaudu öelda,
et nad on ühed mu kalleimad sõbrad siin Turus.
Ja me oleme üks nii vaimses kui koguduslikus mõttes.
No ma võin seda vaid kinnitada.
Sest kui me 20. a. tagasi oma tööga Turus alustasime,
oli päris mitmeid, kes kahtlesid meis ja küsisid,
et miks me tulime ja milleks üldse uut kogudust tarvis?
Kuid me teadsime, et see on Jumala kutse ja asi klaar.
Kuid see oli nii armas, kuidas Niilo siis meid alati lohutas.
Õlg, millele toetuda. - Just nimelt!
Kogesime uut kogudust rajades,
et peame kuulutama usust ja julgustama inimesi.
Meid peljati selle pärast ja see polnud üldse kerge.
Ehk siis uusi kogudusi ei võeta alati hästi vastu.
Kuid metodistid on olnud ju samas paadis.
Olnud väga avatud ja seda ehk eelkõige seetõttu,
et üks Elu Sõna toetajatest oli samas metodisti kiriku pastor.
Just nii.
Olen koguduste rikkalikkust võrreldnud alati inimkehaga.
Ja nii on ka kõik kirikud ja kogudused
kui Kristuse ihu siin ma peal.
Ja nii nagu igal ihuliikmel on oma ülesanne,
nii on ka erinevatel kirikutel oma ülesanne.
Seetõttu on üsna rumal hakata omavahel võistlema,
sest me tegelikult ju vajame üksteist.
Seetõttu tuleb üksteist õnnistada ja tunnustada.
Ollagi need koos kulgejad.
Sest see viib Jumalariigi tööd edasi.
Küsimus ei ole ju selles,
kas meie kogudusel läheb paremini, kui teie omal.
Küsimus on Jumalariigis
ja kui mõni kogudus saab teatud piirkonnas
sellest imeliselt kuulutada, siis see on ju suurepärane!
Kuid nüüd veel üks küsimus.
Me kasutame siin erinevaid termineid,
rääkides Püha Vaimu ühtsusest, vennalikust ühtsusest jne.
Kuid me räägime ka oikumeeniast.
Mida sa sellest oikumeenilisest ühtsusest arvad?
Minu jaoks tähendab see eelkõige Püha Vaimu kaudu kogetavat ühtsust.
Kuid kui rääkida kirikutevahelisest ühtsusest,
siis see ehk ei tule nii lähedasel tasandil esile.
Eriti kui rääkida maailma suurkirikutest.
Kuid kui rääkida kasvõi meie omavahelisest ühtsusest siin,
siis see on ju väga võimas asi. Väga lähedane asi.
Ja selle eest peab seisma,
et vaenlane ei saaks seda mingilgi moel rünnata.
Ja Turus on seda viimaste aastate jooksul saanud vägagi hästi tunda.
Sest meil toimub igakuiselt kõigi koguduste osalusel
kampaania "Turu palvetab".
Olen selle ühtsuse väljenduse üle väga õnnelik siin linnas.
See kasvab ja jätkub.
Tahaksin siinkohal lisada,
et kui hakkad paluma teiste koguduste ja pastorite eest,
siis üks armastus ja üksmeel tõuseb su südames.
Ja sa ei tee seda mitte sunniviisil, vaid armastusest.
Sarah, mida oikumeeniline ühtsus sinu jaoks tähendab?
No ma olen Niiloga üsnagi sama meelt,
et oikumeenia võib olla selline ametlik asi,
kus istutakse suure laua taga ja arutatakse,
mida üks või teine kirik usub.
Ja ega seegi ju halb ole.
Kuid kõige olulisem on siiski see vaimne ühtsus.
Tõsiasi, et me hüüame ühe ja sama Jumala poole.
Ja kui Jeesus oma palves palus: "Et maailm näeks ja usuks",
siis oikumeenia on kasulik juba ainuüksi seetõttu,
et maailm seda näeks
ega arvaks, et me vaid omavahel kakleme.
Sest me ei ole ju alati ühel meelel teistega.
Keegi ütles kord, et vahel omaenda häält kuuldes
pole ta ühel meelel iseendagagi.
Vaatasime Piaga ühte DVD'd Billy Grahamist,
kus ta rääkis oma teenistustöö algusest ja
tasapisi kasvavast tuntusest.
Maailmas teavad ju kõik, kes Billy Graham on.
Kuid seal oli siis neli venda, kes sõlmisid isekeskis lepingu.
Ja selle esimeseks punktiks oli,
et nad kunagi ei räägi halba teiste jumalasulaste kohta.
Me kõik oleme selle vastu eksinud.
Tean, et olen ise rääkinud teiste kohta halba
ja eks ole seda tehtud minugi suhtes.
Nii et me kõik peaksime neist asjadest loobuma.
"Turu linn palvetab" on olnud suureks õnnistuseks.
Inimesed, kes siia tulevad, ütlevad, et mujal pole midagi sellist.
Niilo, sa liigud palju ringi.
Oled sa näinud midagi sarnast teisteski paikades?
No olen ikka! Tamperes, Seinäjoel, Helsingis.
Kindlasti mitmes teiseski paigas.
Usun, et see on aeg, kus usklikud on leidnud üksteist.
Aastakümneid tagasi hoiti pigem omaette,
kuid nüüd on see ühtsus tulnud esile ja ollakse kui ühtne Jumala pere.
Ehk siis Jeesuse palve on saanud tõeks.
Ja me ei palu vaid omade eest, aga ka nende eest, kes väljaspool.
Ehk nüüd on jõutud uude aega, mille üle ainult rõõmu tunda.
Ehk me oleme lõpuks mõistnud, et kõik ei keerle vaid minu ümber.
Meis kõigis on teatud määral uhkust ja me võime mõelda:
"Mida ma ei tea, seda polegi tarvis teada!"
Kuid me teame, et meil kõigil on midagi,
mida üksteisele anda ja millega toetada.
Samas on see paras väljakutse teha üksteisele ruumi.
Sest kui me seda ei tee, siis pole ka mingit kasu
andidest ja armust, mille Jumal on mulle andnud.
Või mida sa arvad?
Me tegelikult elame samadel aegadel, nagu algkogudus.
Ehk siis - me elame sellises järelkristlikus ajas.
Ja ma julgen väita, et Soome ei ole täna enam nii kristlik maa
kui see kunagi on olnud.
Ja see tähendab, et me kristlastena ei saa endale enam lubada
vaid oma asja ajamist, vaid me vajame üksteist.
Üksteise armastust, tarkust, julgustust ja ka ideid.
Seda selleks, et kuulutada Jumalariiki taas kõige täiega.
Siin on veel üks pool, mida ma näen.
Ma kasutan vahel sõna "lohko" ehk osake, sektor,
mitte "lahk" nagu usulahk.
Apelsin koosneb ka sektoritest, kuigi on üks ja seesama apelsin.
Kuid paljud sektorid ongi tekkinud just neil põhjustel.
Neile pole antud maad ega hingamisruumi tervikuna.
Ja nende suhtes on olnud kahtlusi,
et mis mõttes nad nüüd keeltes palvetavad?!
Inimesed kukuvad palve ajal, inimesed saavad ilmutusi,
haiged terveks ja üldse sünnib palju imesid.
Ehk siis kõik see tekitab kahtlusi, et on see ikka ehtne või mitte?
Ja mõned on hakanud kahtlema, kas üldse rajada uut kogudust.
Kuid teatud aja möödudes mõistetakse,
et inimeste südamed kõige selle juures on siiski õiges kohas.
Soomes on mitmeid väikeseid kogudusi, kus vaid mõni liige.
Ja ma mõtlen endamisi, et kui samas linnas on
mitmeid teisigi väikeseid kogudusi, kes kõik usuvad ühte ja sama,
siis miks ei võiks neid omavahel liita?
Võiks tõesti.
Ühest küljest on muidugi kogudusi,
kellel on oma kindel koht ja see jääb alati olema.
Kuid samas on ka selliseid kogudusi, kes tõmbuvad endasse
ja kes ei tunnista teisi ega nende tegevust.
Ja nende töö läheb sageli allamäge.
Sest õpetus on nende jaoks tähtsam ku Püha Vaimu elustav vägi.
Ja seal, kus Püha Vaimu elav töö lõppeb,
läheb ka koguduse elu allamäge.
Ehk see on tänapäeval üks olulisemaid teemasid.
Me oleme Jumala Vaimu poolt täidetud ja nagu Hakan enne mainis:
Jumala armuannid toimivad.
Rääkides endast, siis ma läksin Jumalariigi tööle 17aastasena,
õppides 3 aastat Vaasa Teoloogilises Seminaris.
Ilma Püha Vaimu puudutuseta poleks ma iialgi sellele tööle läinud.
Kuid minu jaoks oli see puudutus A ja O.
Ja ma olen tänulik Jumalale, et Tema Vaim on jäänud minuga.
Sest ilma selleta poleks ma saanud evangeeliumit kuulutada.
Kuidas on metodistidega lood?
Oleme veidi rääkinud teie eelkäijatest.
John Wesley'st, kes oli küllaltki karismaatiline.
No ikka korralikult!
Kui palju on teil jäetud tänapäeval ruumi karismaatilisusele?
See sõltub täiesti kogudustest, kes Metodisti Kiriku liitu kuuluvad.
Kuid meie koguduses on see üks tavapäraseid nähtusi.
Me jätame maad prohvetlikele sõnumitele.
Ma ise laulan ja palvetan keeltes,
mistõttu sellised küsimused on isegi üllatavad mu jaoks,
kuna kõik need asjad on minu jaoks nii igapäevased.
Kuid samas unustan kergesti, et see pole mitte igas koguduses nii.
Seetõttu tahaks esile tuua, et ükskõik, kui tavaline
või kõrgkiriklik mõni teenistus ka poleks,
Pühal Vaimul on seal alati ruumi liikuda. Alati.
Rääkides veel John Wesley aegadest,
30 aastat tagasi juhtus Niilo Ülivaino teenistustel nii,
et inimesed hakkas palve ajal sJumala puudutusest kukkuma.
Rahvas oli hämmingus.
Kuid John Wesley aegadel 18.saj., mil ta pidas vabaõhuteenistusi,
ronisid paljud inimesed parema istekoha saamiseks puu otsa.
Ja seetõttu käskis Wesley neil enne palvetama hakkamist
ja Püha Vaimu liikuma hakkamist puu otsast alla tulla.
Sest Püha Vaimu puudutuse korral oleks nad sealt lihtsalt alla kukkunud.
Ilmselgelt ei kahjusta Püha Vaim inimesi tahtlikult,
kuid kui rahvas pole ettevaatlik, võib see siiski juhtuda.
Kuid nüüd on aeg palveks.
Mistõttu palvetagem nii kristlaste kui erinevate koguduste pärast
kui ka sellepärast, et saaksime teha oma tööd
ja kuulutada ustavalt Jeesusest.
Tänu Sulle, kallis Jeesus, et võime palves tulla Su ette.
Issand, tahame esmalt tunnistada üles kõik need sõnad ja teod,
millega oleme eksinud oma õdede-vendade vastu.
Issand, kui me oleme rääkinud kellestki halba, siis andesta meile.
Aita meil parandada meelt ja rääkida üksteisest vaid head.
Aita meil õnnistada üksteist ja aidata üksteist.
Issand, pane lukk me suude üle ja suuna ise meie mõtteid.
Issand, luba meil mõelda vaid head üksteise suhtes.
Tänu Sulle, Püha Vaim, et Sina teed Kristuse tööd
nii meis kui meie kogudustes.
Et Sa liidad südamed einevate koguduste vahel.
Me ülistame ja austame Sind selle ühtsuse eest siin Turus.
Et me võime kogeda ja näha midagi nii head.
Tänu sulle kõigi suhete eest, mis aastate jooksul tekkinud.
Aita meil hoida neid, olla targad ja armastada üksteist.
Seda me palume Jeesuse nimel.
Taevane Isa, me täname sind siin Turu linna turul,
et võime õnnistada üksteist ja jumalariigitööd sellel maal.
Et võime õnnistada kogudusi ja nende liikmeid.
Me täname Sind selle kogetava vaimse ühtsuse eest,
mis on tulnud esile tänu Pühale Vaimule.
Ja me palume, et Sinu evangeelium võtaks üha enam maad meie maal
ja üks võimas ärkamine võiks vallutada kogu Soome.
Me usume, et Sa saad tegema imelisi asju, saame imetlema Su kätetööd.
Täname Sind kõige eest ja selle eest,
et Sina juhid asju palju targemal moel kui me suudaks eales arvata.
Jeesuse nimel. Aamen.
Vaata ka saate lõpus olevat reklaami!
See on olnud imeline aeg!
Aitäh teile, Niilo ja Sarah.
Siinkohal jätkame ühtsuse loomisega.
Kui oleksid siin meiega, pakuksin sullegi maasikaid.
Selle aasta esimesed maasikad!
Kohtume taas nädala pärast! Kõike head!
Tõlge: Anne-Ly Raukas
Soome Usufestival toimus 4-8. juulil 2012 Elu Sõna Turu ruumides.
Seal kõnelesid Martti Kallionpää, Riku Rinne, Hakan Vestergard jpt.